Document ID: 31995D0512

AFGØRELSE Nr. 159 af 3. oktober 1995 om ændring af afgørelse nr. 86 af 24. september 1973 om forretningsordenen for og sammensætningen af Revisionsudvalget under De Europæiske Fællesskabers Administrtive Kommission for Vandrende Arbejdstageres Sociale Sikring (95/512/EF)
DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -
under henvisning til artikel 101, stk. 3, i Rådets forordning (EØF) nr. 574/72, i henhold til hvilken Den Administrative Kommission fastsætter forretningsordenen for og sammensætningen af Revisionsudvalget,
under henvisning til afgørelse nr. 86 af 24. september 1973 om forretningsordenen for og sammensætningen af Revisionsudvalget under De Europæiske Fællesskabers Administrative Kommission for Vandrende Arbejdstageres Sociale Sikring og særlig stk. 8 i denne afgørelse,
under henvisning til afgørelse nr. 106 af 8. juli 1976 om ændring af afgørelse nr. 86 af 24. september 1973, og
ud fra følgende betragtning:
Af hensyn til en mere effektiv funktion af Revisionsudvalget er det hensigtsmæssigt, at hvervet som formand for Revisionsudvalget udøves efter samme rækkefølge som hvervet som formand for Den Administrative Kommission -
TRUFFET FØLGENDE AFGØRELSE:
1. Afgørelse nr. 106 af 8. juli 1976 annulleres.
2. Stk. 8 i afgørelse nr. 86 af 24. september 1973 erstattes af følgende:
»Hvervet som formand for Revisionsudvalget udøves for et halvt år ad gangen af et medlem, fra den stat, hvis repræsentant i Den Administrative Kommission i samme periode udøver formandshvervet i denne kommission.
Formanden for Revisionsudvalget kan sammen med Sekretariatet træffe alle foranstaltninger med henblik på en hurtig løsning af problemer, der hører ind under Revisionsudvalgets kompetenceområde.
Formanden for Revisionsudvalget er i princippet formand for arbejdsgrupperne, som har til opgave at behandle problemer, som hører ind under Revisionsudvalgets kompetenceområde; såfremt formanden ikke er i stand til at deltage i møderne, eller såfremt der skal behandles visse særlige problemer, kan en anden person, der udpeges af formanden, dog deltage i møderne i stedet for denne.
Den Administrative Kommissions Sekretariat forestår forberedelsen af Revisionsudvalgets møder, afholdelsen af møderne samt udarbejdelse af mødereferat. Sekretariatet træffer alle for udvalgets funktion fornødne foranstaltninger.«
3. Denne afgørelse offentliggøres i De Europæiske Fællesskabers Tidende.
Den får virkning fra den 1. januar 1996.
Carlos GARCÍA DE CORTÁZAR Y NEBREDA
Formand for Den Administrative Kommission

Labels: 11
4
0
9
15